open-index/open-wikipedia-markdown huggingface dataset:
வாசிங்டன் கடற்படைத் தள துப்பாக்கிச் சூடு

**வாசிங்டன் கடற்படைத் தள துப்பாக்கிச் சூடு** நிகழ்வு செப்டம்பர் 16 , 2013 ஆம் ஆண்டு காலை 08:15 மணியளவில் வாசிங்டன் கடற்படைத் தளத்தில் நடந்தது. இதில் அடையாளம் தெரியாத நபர்கள் துப்பாக்கிச் சூடு நடத்தியதில் குறைந்தது 13 பேர் கொல்லப்பட்டனர். அதில் மர்ம நபர் ஒருவரும் அடக்கம்.மேலும் 14 பேர் காயமடைந்தனர்..

## இறந்தவர் விவரம்

## மர்ம நபர்
மர்ம நபர்கள் ராணுவ உடை அணிந்திருந்தனர் என அதிகாரிகள் தெரிவித்தனர். அவர்களில் ஆரோன் அலெக்ஸிஸ் (மே 9, 1979 – செப்டம்பர் 16, 2013)  என்ற மர்ம நபர்தான் துப்பாக்கிச் சூடு நடத்தியவர்களில் ஒருவர் என அதிகாரிகள் தெரிவித்தனர். இவர் இத்துப்பாக்கிச் சூட்டில் மரணமடைந்தார். இவர் முன்பொரு முறை 2004 ஆம் ஆண்டு காவல் துறையினரால் கைது செய்யப்பட்டார். 

## பின்நிலவரம்
இப்பகுதியில் அமைந்திருக்கும் 8 பள்ளிகள் தற்காலிகமாக மூடப்பட்டுள்ளன. சாலைகள் மற்றும் பாலங்கள் தற்காலிகமாக போக்குவரத்துக்குத் தடை செய்யப்பட்டுள்ளது.

## மேற்சான்றுகள்

பகுப்பு:2013 நிகழ்வுகள்
தாமஸ் ஜான் சார்ஜெண்ட்

**தாமஸ் ஜான் சார்ஜெண்ட்** (Thomas J. Sargent) ஓர் அமெரிக்க பொருளாதார வல்லுநர் ஆவார். 1943ம் ஆண்டு ஜூலை திங்கள் 19ம் தேதி பிறந்தார்.

## படிப்பு
1964ல் கலிபோர்னியா பல்கலைக்கழகத்தில் (பி.ஏ) இளங்கலை பட்டம் பெற்றார். அதே ஆண்டு இவரை சிறந்த கல்விமான் என்று பெர்க்லி பல்கலைக்கழகம் அறிவித்தது.
இவர் அமெரிக்காவில் பொருளாதாரத்தில் பட்டம் வாங்கியுள்ளார். பெருமப்பொருளியலின் பண பொருளாதாரம் மற்றும் நேரம் தொடர்பான எக்னாமெட்ரிக்ஸ் துறையில் நிபுணத்துவம் பெற்றுள்ளார். 1968ம் ஆண்டு ஹார்வர்ட் பல்கலைக்கழகத்தில் முனைவர் பட்டம் பெற்றார்.

## தொழில்
1970 முதல் 1971 வரை பென்சில்வேனியா பல்கலைக்கழகத்திலும், 1971 முதல் 1987 வரை மின்னசோட்டா பல்கலைக்கழகத்திலும், 1991 முதல் 1998 வரை சிகாகோ பல்கலைக்கழகத்திலும், 1998 முதல் 2002 வரை ஸ்டான்போர்ட் பல்கலைக்கழகத்திலும், மற்றும் 2009ம் ஆண்டு பிரின்ஸ்டன் பல்கலைக்கழகத்திலும் பொருளாதார பேராசிரியராக வேலை செய்தார். தேசிய அறிவியல் அகாடமி இவரை 1976 முதல் 1983 வரையான காலத்திற்கு பொருளாதார பொருப்பாளராக நியமித்தது.

## பட்டம்
இவர் உலக அளவில் பொருளாதாரத்துறையில் 7வது இடத்தில் இருந்தார். 2011 ம் ஆண்டிற்கான நோபல் பரிசை கிறிஸ்டோபர் ஆல்பர்ட் சிம்ஸ் உடன் சேர்ந்து 10.10.2011 அன்று பெற்றுக்கொண்டார். பருப்பொருளியல் (macro-economy) என்பது பற்றிய ஆராய்ச்சியில் காரண விளைவுகள் என்பது பற்றி கூறியமைக்காக இப்பரிசு வழங்கப்பட்டது.

பகுப்பு:1943 பிறப்புகள்
பகுப்பு:நோபல் பரிசு பெற்ற அமெரிக்கர்கள்
பகுப்பு:வாழும் மக்கள்
பகுப்பு:நோபல் பொருளியற் பரிசு பெற்றவர்கள்
பகுப்பு:இருபதாம் நூற்றாண்டு அமெரிக்க எழுத்தாளர்கள்
பகுப்பு:இருபத்தொராம் நூற்றாண்டு அமெரிக்க எழுத்தாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
கிரேசி மோகன்

**கிரேசி மோகன்** (16 அக்டோபர் 1952 - 10 சூன் 2019) தமிழ்த் திரையுலகில் கதை-வசன கர்த்தாவாகவும், நடிகராகவும் பணியாற்றியவர். இது தவிர நாடக ஆசிரியராகவும் பணியாற்றியவர். பல மேடை நாடகங்களை இயக்கி நடித்தார். அடிப்படையில் பொறியாளரான இவர் நடிகர் கமல்ஹாசன் மூலம் திரையுலகில் அறிமுகம் ஆனார். அபூர்வ சகோதரர்கள் திரைப்படத்திற்கு வசனம் எழுதியதைத் தொடர்ந்து மைக்கேல் மதன காமராஜன், பஞ்ச தந்திரம், வசூல்ராஜா எம்.பி.பி.எஸ் உள்ளிட்ட பல திரைப்படங்களுக்கு கதை-வசன கர்த்தாவாக பணியாற்றினார். முழுக்கவே நகைச்சுவையாக எழுதுவதில் பெயர் பெற்றவர்.

இவரது சகோதரர் மாது பாலாஜி, கிரேசி மோகனின் நாடகங்களில் முக்கிய வேடங்களில் நடிப்பவர்.

## ஆரம்ப காலம்
எஸ். வி. சேகர் அவர்களின் நாடகமான "கிரேசி தீவ்ஸ் இன் பாலவாக்கம்" என்ற நாடகத்தின் மூலம் 1976இல் அறிமுகமானார் மோகன். அந்த நாடகம் பெறும் வரவேற்பைப் பெற்றதால் 'கிரேசி' என்ற அடைமொழியுடன் 'கிரேசி' மோகன் என்று அழைக்கப்பட்டார்.

## பணியாற்றிய திரைப்படங்கள்
*பொய்க்கால் குதிரை (1983) 
*கதாநாயகன் (1988) 
*அபூர்வ சகோதரர்கள் (1989)
*மைக்கேல் மதன காமராஜன் (1990)
*உன்னைச் சொல்லி குற்றமில்லை (1990) 
*இந்திரன் சந்திரன் (1990)
*சின்ன மாப்ளே (1993) 
*மகளிர் மட்டும் (1994)
*வியட்நாம் காலனி (1994) 
*சின்ன வாத்தியார் (1995) 
*எங்கிருந்தோ வந்தான் (1995) 
*சதி லீலாவதி (1995)  
*அவ்வை சண்முகி (1996) 
*மிஸ்டர் ரோமியோ (1996) 
*ஆஹா (1997)
*அருணாச்சலம் (1997)
*ரட்சகன் (1997) 
*சிஷ்யா (1997)
*தேடினேன் வந்தது (1997) 
*காதலா காதலா (1998)
*கண்ணோடு காண்பதெல்லாம் (1999) 
*என்றென்றும் காதல் (1999) 
*பூவெல்லாம் கேட்டுப்பார் (1999)
*தெனாலி (2000)  
*லிட்டில் ஜான் (2001)
*பஞ்சதந்திரம் (2002)
*பம்மல் கே. சம்பந்தம் (2002)  
*வசூல்ராஜா எம்.பி.பி.எஸ் (2004)
*இதயத்திருடன் (2006)
*ஜெர்ரி (2006)
*கொல கொலயா முந்திரிக்கா (2010) 
*நான் ஈ (2012)

## மறைவு
கிரேசி மோகன் மாரடைப்பால் 10 சூன் 2019 அன்று பிற்பகல் 2 மணி அளவில் மருத்துவமனையில் மறைந்தார்.

## இதனையும் காண்க
* மாது பாலாஜி
* எஸ். பி. காந்தன்
* ஆர். நீலகண்டன்
* சீனு மோகன்
## மேற்கோள்கள்

## வெளி இணைப்புகள்
* அதிகாரப்பூர்வ இணையதளம்
* மோகன் கிரேசி மோகனாக மாறியது எவ்வாறு - பொய்க்கால் குதிரை முதல் தேவி வரை
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:1949 பிறப்புகள்
பகுப்பு:2019 இறப்புகள்
பகுப்பு:இந்தியத் தமிழ் நாடக நடிகர்கள்‎
பகுப்பு:தமிழ் நகைச்சுவை நடிகர்கள்
பகுப்பு:இந்தியத் தொலைக்காட்சி நடிகர்கள்
பகுப்பு:தமிழ்நாட்டுத் திரைப்பட நடிகர்கள்
பகுப்பு:தமிழ்நாட்டுத் திரைக்கதை எழுத்தாளர்கள்
பகுப்பு:மேடைச் சிரிப்புரையாளர்கள்
பகுப்பு:தமிழ் நகைச்சுவை எழுத்தாளர்கள்
ஹான்ஸ் பிலிக்ஸ்

** ஹான்ஸ் பிலிக்ஸ் ** () சுவீடனைச் சேர்ந்தவர்.  ஜூன் 28, 1928-ல் பிறந்தவர். ஸ்வீடனின் சுதந்திரக் கட்சியைச் சார்ந்தவர். சுவீடனின் வெளியுறவுத்துறை அமைச்சராக 1978 முதல் 1979 வரை பணியாற்றியவர். பின்னர் சர்வதேச அணுசக்திக் கழகத்தின் தலைவராகவும் இருந்தார். இவர் ரஷ்யாவின் செர்நோபில் விபத்திற்குப்பின் அவ்விடத்தை ஆய்வுசெய்ய அனுப்பப்பட்ட குழுவிற்கு தலைமை தாங்கினார். ஈராக்கில் நாசகார ஆயுதங்கள் இருக்கின்றனவா என 2002 -ல் சோதனை செய்யச் சென்ற குழுவிற்கும் இவரே தலைமை தாங்கினார். 2010 ஆம் ஆண்டு ஐக்கிய அரபு எமிரேட் அரசு தனது நியூக்கிளியர் திட்டத்தின் ஆலோசனைக் குழு பதவியை இவருக்கு வழங்கியது.

## ஈராக் சோதனை
இவர் ஐக்கிய நாடுகள் சபையால் ஈராக்கில் நாசகார ஆயுதங்கள் இருக்கின்றனவா என சோதனை செய்ய அனுப்பப்பட்டார். சோதனையின் முடிவில் அவ்வாறு எதுவும் இல்லை என அறிக்கை சமர்ப்பித்தார்.

## புத்தகம்
இவர் 2004-ல் **டிஸ்ஆர்மிங் ஈராக்** (Disarming Iraq) என்ற புத்தகத்தை வெளியிட்டார்.

## மேற்சான்றுகள்

பகுப்பு:வாழும் மக்கள்
பகுப்பு:1928 பிறப்புகள்
பகுப்பு:சுவீடன் அறிவியலாளர்கள்
பகுப்பு:சுவீடன் அரசியல்வாதிகள்
பகுப்பு:கொலம்பியா பல்கலைக்கழக முன்னாள் மாணவர்கள்
கிலோவாட் மணி

**கிலோவாட் மணி** (kilowatt hour) என்பது மின்சக்தி பயன்பாட்டைக் கணக்கிடப் பயன்படும் அலகு. இதன் குறியீடு kW·h, kW h அல்லது kWh ஆகும். ஒரு கிலோவாட் மணி என்பது ஒரு அலகு (Unit) ஆகும். 1000 வாட் மணி அல்லது 3.6 மெகாஜூல்கள் ஒரு கிலோவாட் மணி ஆகும். 1000 வாட் மின்சாரத்தை 1 மணி நேரம் பயன்படுத்துவது 1 கிலோவாட் மணி ஆகும். இது நுகர்வோரிடம் இருந்து பணம் வசூலிக்க கணக்கிடப்டும் முறையாகும்.

## கணக்கீடு
1000 வாட் மின்சக்தி ஒரு மணிநேரம் பயன்படுத்தினால் அது ஒரு கிலோவாட் மணி ஆகும்.

## ஒப்பீடு

பகுப்பு:அலகுகள்
அப்துல் காதிர் முல்லா

**அப்துல் காதர் முல்லா** (*Abdul Quader Molla*, ; 14 ஆகத்து 1948 – 12 டிசம்பர் 2013) என்பவர் வங்கதேசத்தின் அரசியல்வாதி. 1971 வங்கதேச விடுதலைப் போரின் போது போர்க்குற்றங்கள் இழைத்ததாக இவர் குற்றம் சாட்டப்பட்டு, 2013 டிசம்பர் 12 இல் தூக்கிலிடப்பட்டார். இவர் ஜமாத்-இ-இசுலாமி கட்சியின் துணைத் தலைவராக இருந்தார்.

'த டெய்லி சங்கிரம்' என்ற பத்திரிகையின் தலைமை ஆசிரியராகவும் பணியாற்றினார். 1986 மற்றும் 1996 ஆம் ஆண்டுகளில் வங்காளதேசத் தேர்தலில் பரிதாபாத்-4 தொகுதியில் போட்டியிட்டுத் தோல்வியுற்றார். வங்கதேச விடுதலைப் போரில் 344 பொதுமக்களைக் கொன்றார் எனக் குற்றம் சாட்டப்பட்டு சிறையில் அடைக்கப்பட்டார். செப்டம்பர் 17, 2013 அன்று வங்கதேச பன்னாட்டுக் குற்றவியல் தீர்ப்பாயம் இவரைக் குற்றவாளி எனத் தீர்ப்பளித்தது. ஆயுள்தண்டனை தீர்ப்பு வழங்கப்பட்டது. 2013 செப்டம்பர் 17 இல் வங்கதேச உச்சநீதிமன்றம் இவரது ஆயுள்தண்டனையை தூக்குத்தண்டனையாக மாற்றித் தீர்ப்பளித்தது. வங்காளதேச விடுதலைப் போரில் போர்க்குற்றங்களுக்காகத் தூக்கிலிடப்பட்ட முதலாவது நபர் இவராவார்.

## வாழ்க்கை
இவர் 1948-ல் அமிராபாத் என்னும் கிராமத்தில் பிறந்தார். கிராமத்தில் பள்ளிக்கல்வியை முடித்தார். பின்னர் 1966 முதல் 1968 வரை ராஜேந்திரா கல்லூரியில் அறிவியல் பட்டப்படிப்பு படித்தார். படிக்கும் போது ஜமாத்-இ-இசுலாமி கட்சியின் மாணவர் பிரிவில் சேர்ந்தார். பின்னர் அதன் தலைவராக தேர்ந்தெடுக்கப்பட்டார்.

## அரசியல் வாழ்க்கை
1971-ல் ஜமாத்-இ-இசுலாமி தலைவர்கள் வங்கதேச விடுதலைப் போரை எதிர்த்தனர். வங்கதேசம் விடுதலை அடைந்த பின்னர் ஜமாத்-இ-இசுலாமி கட்சி தடை செய்யப்பட்டது. சேக் முஜிபுர் ரகுமானின் படுகொலைக்குப் பின்னர் வந்த ராணுவ அரசு ஜமாத்-இ-இசுலாமியக் கட்சியை மீண்டும் அரசியலில் அனுமதித்தது. இவர் அக்கட்சியின் துணைத்தலைவராக தெர்ந்தெடுக்கப்பட்டார்.

## மேற்கோள்கள்

பகுப்பு:வங்காளதேச அரசியல்வாதிகள்
பகுப்பு:1948 பிறப்புகள்
பகுப்பு:2013 இறப்புகள்
பகுப்பு:வங்காளதேசத்தில் தூக்கிலிடப்பட்டவர்கள்
வராக நதி

thumb | வலது | பெரியகுளத்தில் வராக நதி**வராக நதி** என்பது தேனி மாவட்டத்தில் ஓடும் ஆறுகளுள் ஒன்றாகும். மேற்குத் தொடர்ச்சி மலையிலிருந்து தொடங்கும் இந்த ஆறு தேனி மாவட்டத்தில் பெரியகுளம், வடுகபட்டி அ.மேலவாடிப்பட்டி எனும் ஊர்களின் வழியாகப் பயணித்து வைகை ஆற்றில் கலக்கிறது. சங்கமம் திரைப்படத்திற்காக “வராக நதிக்கரையோரம்...” என்று இந்த நதியின் பெயரைப் பயன்படுத்தி கவிஞர் வைரமுத்து, ஒரு பாடல் எழுதி இருக்கிறார் என்பது குறிப்பிடத்தக்கது.

## வெளி இணைப்புகள்
*விக்கி மேப்பியாவில் வராக நதி

பகுப்பு:வைகை ஆற்றின் துணை ஆறுகள்
பகுப்பு:தேனி மாவட்ட ஆறுகள்
மேயர் சமன்பாடு

**மேயர் சமன்பாடு** ( Mayor's equation ) என்பது ஒரு வளிமத்தின் சுயவெப்பங்களுக்கிடையே உள்ள தொடர்பினை விளக்கும் ஒரு சமன்பாடாகும்.

::Cp- Cv = R/J

இங்கு Cp என்பது ஒரே அழுத்ததில் வளிமத்தின் சுய வெப்பம்,

Cv என்பது அந்த வளிமத்தின் பருமனளவு மாறாத நிலையில் சுயவெப்பம்,

R என்பது வளிமத்தின்,  வளிம மாறிலி,

J என்பது வினை -வெப்பச் சம எண் ஆகும்

## உசாத்துணை
Intermediate Heat-Tylor

பகுப்பு:வெப்பவியல்
மியாமி சர்வதேச திரைப்பட விழா

**மியாமி சர்வதேச திரைப்பட விழா** அமெரிக்காவின் புளோரிடா மாகாணத்தில் மியாமியில் வருடம் தோறும் நடைபெறுகிறது. இதில் அமெரிக்க மற்றும் பிற நாடுகளின் திரைப்படங்கள் திரையிடப்படுகின்றன. திரைப்படங்கள் , ஆவணப்படங்கள் மற்றும் குறும்படங்கள் மியாமிநகரின் பல்வேறு திரையரங்குகளில் திரையிடப்படும். திரைப்படக் கலையை ஊக்குவிக்கும் விதத்தில் இவை நடத்தப்படுகின்றன. 
## வரலாறு
1983 முதல் மியாமி திரைப்படச் சங்கத்தால் இவ்விழா வருடம் தோறும் நடத்தப்படுகிறது. முதலில் பிப்ரவரி மாதம் நடைபெற்று வந்த இத்திரைப்பட விழா தற்போது மார்ச் மாதம் நடைபெறுகிறது.  இத்திரைப்பட விழாவிற்கு 70,000 -கும் அதிகமான பார்வையாளர்கள் வருகை தருவர். உலகின் 60-க்கும் அதிகமான நாட்டிலிருந்து திரைப்படங்கள் இவ்விழாவில் பங்கேற்கின்றன.

## மேற்கோள்கள்

## வெளி இணைப்புகள்
* இணையதளம்

பகுப்பு:திரைப்பட விழாக்கள்
முடிச் சாயம்

**முடிச் சாயம்** என்பது தலையிலுள்ள முடியின் நிறத்தை மாற்றிக் கொள்ளப் பயன்படுத்தப்படும் ஒரு வேதிப்பொருளாகும். ஆண் மற்றும் பெண் என்று இரு பாலினத்தவரும் தங்களது தலை முடியின் நிறத்தை மாற்றிக் கொள்ள விரும்பும் நிலையில் முடிச் சாயத்தைப் பயன்படுத்துகின்றனர். பொதுவாக இந்த முடிச் சாயம் தலை முடி நரைத்து வெள்ளை நிறத்திற்கு மாற்றமடைந்து விடும் நிலையில் அதன் நிறத்தை மாற்றிக் கொள்ளவே அதிகமாகப் பயன்படுத்தப்படுகிறது. சிலர் தங்கள் தலைமுடி நிறத்தை வேறு நிறங்களுக்கு மாற்றிக் கொள்ளவும் பயன்படுத்துகின்றனர்.

பகுப்பு:ஒப்பனை
கோத்ரா

thumb|250px|right|குஜராத்தின் பஞ்சமகால் மாவட்டம்

**கோத்ரா**, குசராத்து மாநிலத்தின் பஞ்சமகால் மாவட்டத்தின் நிர்வாகத் தலைநகராகும். கோத்ரா நகரம் ஒரு நகராட்சிப் பகுதியாகும். 

## கோத்ரா பெயர் வரலாறு
சமசுகிருத மொழியில் `கோ` என்பதற்கு `பசு` என்றும், தாரா என்பதற்கு `நிலம்` என்றும் பொருள். இந்நகரம், பசுக்களின் நகரம் என்று பொருள்படும்படியாக உள்ளது.

## முதன்மை கோயில்கள்
வைணவ சமயத்தவர்களுக்கு நான்கு கோயில்கள் உள்ளது. அதில் இரண்டு ஸ்ரீகிருஷ்ணர் கோயில்களும்,  சமணர்களுக்குரிய மூலநாயகன் கோயிலும், பகவான் சாந்திநாத் தீர்த்தங்கரர் கோயிலும் உள்ளது. 

## மக்கட்தொகை கணக்கெடுப்பு புள்ளிவிவரம்
2011ஆம் ஆண்டு மக்கட்தொகை கணக்கெடுப்பின்படி, கோத்ரா நகரத்தின் மொத்த மக்கள் தொகை 1,21,852. இதில் ஆண்கள் 52விழுக்காடாகவும், பெண்கள் 48 விழுக்காடாகவும் உள்ளனர். சராசர் கல்வி அறிவு விகிதம், 73 விழுக்காடாக உள்ளது. (இந்திய நாட்டின் சராசரி கல்வி அறிவு பெற்றவர்கள் 59.5 விழுக்காடு உள்ளது). கல்வி அறிவுபெற்ற ஆண்கள் 79.5 ஆகவும், பெண்கள் கல்வி விழுக்காடு 64.5 ஆகவும் உள்ளது. 

## கோத்ரா நகரின் பெருமைகள்
* காந்தி ஆசிரமம்
* பாரத ரத்னா விருது பெற்ற முன்னாள் இந்தியத் துணைபிரதமர் சர்தார் வல்லப்பாய் படேல் கோத்ராவில்தான் முதன்முதலாக வழக்கறிஞர் தொழிலை துவக்கினார். 
* மகாத்மா காந்தியடிகளை முதன்முதலில்  சர்தார் வல்லப்பாய் படேல் 1917ஆம் ஆண்டில் கோத்ரவில் சந்தித்தார்.
* முன்னாள் இந்தியப் பிரதமர் மொரார்ஜி தேசாய் கோத்ராவில் தலைமை அரசு அலுவராக பணிபுரிந்தவர்.
* புகழ்பெற்ற முன்னாள் இந்திய நாடாளுமன்ற உறுப்பினர் பிலு மோடி,  கோத்ராவிலிருந்துதான் சிறப்பு நாடாளுமன்ற உறுப்பினராக தேர்ந்தெடுக்கப் ப்ட்டார்.

## கோத்ரா தொடருந்து எரிப்பு நிகழ்வும், கலவரங்களும்
2002ஆம் ஆண்டில் கோத்ரா தொடருந்து சந்திப்பு நிலையத்தில் நின்றிருந்த சபர்மதி விரைவு தொடருந்தின் பெட்டி எண் ஆறு, சிலரால் எரிக்கப்பட்டதால் பலர் இறந்தும், படுகாயமும் அடைந்தனர். இந்நிகழ்வின் குற்றவழக்கின் தீர்ப்பு 2011ஆம் ஆண்டில் வெளிவந்தது.கோத்ரா தொடருந்து எரிப்பு நிகழ்வினை ஒட்டி,  கோத்ரா நகரில் இரு பிரிவினருக்கிடையே பெரும் கலவரம் ஏற்பட்டு இரு தரப்பிலும் நூற்றுக்கணக்கில் மாண்டனர்.

## வெளி இணைப்புகள்

* [கோத்ரா தொடருந்து எரிப்பு வழக்கின் தீர்ப்பு http://tamil.oneindia.in/news/2011/02/23/godhra-train-burning-pre-planned-plot-spl-court-aid0091.html]

## இவற்றையும் காண்க
* கோத்ரா தொடருந்து எரிப்பு

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:பஞ்சமகால் மாவட்டம்
மீமாஞ்சம்

இந்திய மெய்யியலில், **மீமாஞ்சம்** அல்லது **மீமாம்சம்** அல்லது **மீமாம்சை** (*Mīmāṃsā*, ), என்பது வேதத்தை ஏற்கும் தத்துவப் பிரிவுகளில் ஒன்றாகும். இத்தத்துவப் பிரிவை நிறுவியர்  ஜைமினி  (கி. மு. 200). இது **மீமாம்ச சூத்திரங்களை**க் அடிப்படையாகக் கொண்டது.
 
  
மீமாம்ச சூத்திரங்களுக்கு சபர சுவாமி (கிமு 57) விளக்க உரை எழுதியுள்ளார். இதை **பூர்வ மீமாம்சம்** (கர்ம காண்டம்) என்றும் **உத்தர மீமாம்சம்** (ஞான காண்டம்) என்று இரு காண்டங்களாக பிரித்துள்ளனர். பூர்வ மீமாம்சம் நான்கு வேதங்களுக்குப் பொருள் கூறும். உத்தர மீமாம்சத்தை தொகுத்தவர் வியாசர். நான்கு வேதங்களின் இறுதியில் உள்ள வேதாந்தங்களான  உபநிடதங்களை  உத்தர மீமாம்சம் என்பர்.

## மீமாம்சை தத்துவம்

மீமாம்சா சாத்திரங்கள் மனித வாழ்க்கைக்கு நான்கு இலட்சியங்களை வழியுறுத்துகிறது. அவைகள் அறம் (தர்மம்), பொருள் (அர்த்தம்), இன்பம் (காமம்), வீடு (மோட்சம்) ஆகும். அறவழியில் பொருளை ஈட்டி, அவற்றை அனுபவித்து, அந்த அனுபவ நிறைவாக வீடு பேற்றிற்கு வழி காண வேண்டும். இதற்கான வழிமுறைகளை மீமாம்சை தத்துவம் விளக்குகிறது. வேள்வி, யாகம் போன்ற சடங்குகள் மூலம் சொர்க்கம் அடைவதே மீமாம்சகர்களின் இலக்காமும்.

## பூர்வ மீமாம்சம்
ஜைமினி முனிவர் தொகுத்த பூர்வ மீமாம்சை எனும் கர்ம காண்டம் பன்னிரெண்டு காண்டங்களாகவும், அறுபது அத்தியாயங்களாகவும் பிரிக்கப்பட்டுப் பல சூத்திரங்களாகச் செய்யப்பட்டுள்ளது. பூர்வமீமாம்சைக்கு, சபரர், குமரிலபட்டர், பிரபாகரர் மற்றும் சாயனர் ஆகியவர்கள் மீமாம்சா சூத்திரங்களுக்கு விளக்க உரை எழுதியுள்ளனர். பூர்வ மீமாம்சையில், பிரம்மம், படைப்பு, மோட்சம் குறித்த விசாரணைகள் இல்லை. இதில் குறித்த யாகங்கள், பலி கொடுத்தல், யக்ஞங்கள் மற்றும் அக்னி ஹோத்திரம், விரதங்கள், சந்தியாவந்தணம் மற்றும் பூசை புனஸ்காரங்களை செய்வதன் மூலம் ஒரு மனிதன் எளிதாக நேரடியாக சொர்க்கத்தை அடைய முடியும் என்ற நம்பிக்கை உடையவர்கள்.

## பூர்வ மீமாம்சையின் தன்மைகள்
* பூர்வ மீமாம்சையை கர்ம காண்டம் என்பர்.
* பிரமாணத்தால்  (நான்கு வேதங்கள் எனும் கருவி மூலம்) உண்மை அறிவது
* நான்கு வேதங்களை மட்டும் பின்பற்றுபவர்கள். வேதத்தில் சொல்லப்பட்ட வேள்விகளுக்கும், சடங்குகளுக்கும் முதன்மைத் தன்மை வழங்குபவர்கள்.
* கடவுளை வேண்டாமல், தாங்கள் செய்யும் கர்மமே (யாகங்கள்) பயனளிக்கும் என்ற கொள்கை உடையவர்கள்.

## உத்தர மீமாம்சை
* வேதங்களின் இறுதிப் பகுதியில் வரும் உபநிடதங்களை உத்தர மீமாம்சம் என்றும் ஞான காண்டம் என்றும் அழைப்பர்.
* உத்தர மீமாம்சகர்கள் வேதங்களில் சொல்லிய வேள்விகளுக்கும், சடங்குகளுக்கு முக்கியத்தவம் தராமல் உபநிடதங்கள் மற்றும் பிரம்ம சூத்திரம், பகவத் கீதை போன்ற வேதாந்தங்களில் சொல்லியுள்ள கருத்துக்களின் கொள்கை உடையவர்கள்.
* உத்தர மீமாம்சகர்கள், உருவமற்ற மற்றும் உருவுடைய  பிரம்மத்தையும் மற்றும் ஈஸ்வரனையும் தியானித்து வணங்குபவர்கள்.
* ஞானயோகத்தினால் மட்டுமே நிர்குணபிரம்மத்தை அடைய முடியும் என்ற நம்பிக்கையாளர்கள்.
* பரமாத்மாவும் சீவாத்மாவும்  இரண்டல்ல; ஒன்றே எனும் கொள்கையுடைய வேதாந்திகள்

## இதையும் காண்க
* பிரம்ம சூத்திரம்
* உபநிடதம்
* வேதம்
## மேற்கோள்கள்


## வெளி இணைப்புகள்
* உபநிடத சொற்பொழிவுகள்
* கிழக்கின் புனித நூல்கள்
* Mimansa Rules of Interpretation

பகுப்பு:இந்து மெய்யியல் கருத்துருக்கள்
பகுப்பு:மீமாஞ்சம்
பகுப்பு:இந்திய மெய்யியல்
பகுப்பு:வைதிக மெய்யியல்கள்
மின்னிறக்கம்

**மின்னிறக்கம்** (Discharge of electricity ) என்பது வளி அகற்றப்பட்ட குழாயில் மின்சாரம் பாய்வதைக் குறிக்கும். சாதாரண வளிம அழுத்தத்தில் மின்சாரம் பாய்வதில்லை. ஆனால் அழுத்தம் குறைக்கப்பட்டால் ,வளிமம் மின்சாரத்தினைக் கடத்தும் பண்பினைப் பெறுகிறது.ஒரு கண்ணாடிக் குழாயிலுள்ள வளி அகற்றப்பட்டு ,அதில் குறைந்த அழுத்தம் உள்ளபோது , அக்குழாயிலுள்ள இரு மின் முனைகளுக்கிடையே அதிக மி.அ.வே. இணைக்கப்பட்டால் மின்சாரம் ஒரு மின் முனையிலிருந்து மறு மின்முனைக்குப் பாய்கிறது. இதுவே மின்னிறக்கம் எனப்படுகிறது. அணு இயற்பியலில் பல சிறப்பான கண்டுபிடிப்புகளுக்கு மின்னிறக்கம் பெரிதும் துணையாக இருந்துள்ளது. எக்சு கதிர்களின் கண்டுபிடிப்பற்கும் இதுவே கரணம்.

பகுப்பு:இயற்பியல்
மேல்நாரியப்பனூர்

**மேல்நாரியப்பனூர்** (*Melnariyappanur*) என்பது கள்ளக்குறிச்சி மாவட்டத்தில் சின்னசேலம் ஊராட்சி ஒன்றியத்தைச் சேர்ந்த கிராமம் ஆகும்.. இந்த ஊர் கள்ளக்குறிச்சி சட்டமன்றத் தொகுதியில் அமைந்துள்ளது.

## கோவில்கள்
* புனித அந்தோணியார் திருத்தலம்
* அருள்மிகு மாரியம்மன் கோவில்
* அருள்மிகு திரௌபதி அம்மன் கோவில்
* அருள்மிகு துர்க்கை அம்மன் கோவில்
* அருள்மிகு அய்யனார் கோவில்
* நீதி காத்த நீலகண்ட ஈஸ்வரர் திருக்கோவில்
*அருட்பிரகாச வள்ளலார் மடம்

## பள்ளிகள்
* புனித அந்தோணியார் மேல்நிலைப்பள்ளி
* ஊராட்சி ஒன்றியத் தொடக்கப்பள்ளி

## கல்லூரிகள்
* மகாபாரதி பொறியியல் கல்லூரி

## மேற்கோள்கள்

 

பகுப்பு:கள்ளக்குறிச்சி மாவட்டத்திலுள்ள கிராமங்கள்
கல்லாவி

**கல்லாவி** (*Kallavi*) என்பது கிருஷ்ணகிரி மாவட்டம், ஊத்தங்கரை ஊராட்சி ஒன்றியத்தைச் சேர்ந்த ஊராட்சியாகும். இது சிறு நகரமாகும், ஊத்தங்கரை சட்டமன்ற தொகுதிக்குட்பட்டதாக இருக்கிறது. கல்லாவியில் சேலம் - சென்னை செல்லும் தொடருந்துப் பாதையில் தாசம்பட்டி என்ற பெயரில் இரயில் நிலையம் அமைந்துள்ளது. இங்கு அரசு மேல்நிலைப்பள்ளி, அரசு மருத்துவமனை, அரசு நூலகம் அமைந்திருக்கிறது. இந்தியன் ஓவர்சீஸ் வங்கி, இந்தியன் வங்கி மற்றும் கூட்டுறவு வங்கி செயல்படுகிறது.  

## அமைவிடம்
கல்லாவியானது ஊத்தங்கரையில் இருந்து 12 கி.மீ. தொலைவிலும், போச்சம்பள்ளியில் இருந்து 15 கி.மீ மற்றும் மொரப்பூரில் இருந்து 16 கி.மீ. தொலைவிலும், சாமல்பட்டியில் இருந்து 9 கி.மீ தொலைவிலும் ஒசூரில் இருந்து 100 கி.மீ தொலைவிலும்,  மாவட்ட தலைநகரான கிருஷ்ணகிரியிலிருந்து  46 கிலோமீட்டர் தொலைவிலும், மாநிலத் தலைநகரான சென்னையில் இருந்து 252  கிலோமீட்டர் தொலைவிலும் உள்ளது.  

## தொல்லியல் எச்சங்கள்
கல்லாவி ஊருக்கு அருகில் ஏறத்தாழ 20 ஏக்கர் பரப்பளவில் வாழ்விட மேடு உள்ளது. இங்கு பெருங்கற்காலத்தைச் சேர்ந்த பொருட்கள் கிடைத்துள்ளன. 

உள்ளூர் மக்களால் *கல்லுக்குட்டை* என்று அழைக்கபடும் ஈமக் காட்டானது கல்லாவியில் இருந்து இரண்டு கிலோமீட்டர் தொலைவில் பேருந்து செல்லும் சாலையை ஒட்டியே அமைந்துள்ளது. இந்த இடம் பழைய கோட்டை மேட்டுத் தெரு என்றும் அழைக்கப்படுகிறது. இங்கு கல் வட்ட வகை பெருங்கற்கால ஈமச்சின்னங்கள் உள்ளன. பெரும்பாலான கல் வட்டங்கள் சேதப்படுத்தபட்டுள்ளன.

## கோயில்
* வேணுகோபால சுவாமி கோயில்
* வேடியப்பன் கோயில்
* தீப்பாஞ்சி அம்மன் கோவில் கல்லாவி
* பெருமாளப்பன் சுவாமி திருக்கோவில்
* வீரபத்திரன் சுவாமி திருக்கோயில்
* முருகர் சுவாமி திருக்கோயில்

## மேற்கோள்கள்

பகுப்பு:கிருஷ்ணகிரி மாவட்டத்திலுள்ள கிராமங்கள்
குடும்ப மரம்

**குடும்ப மரம்** (Family tree) என்பது குடும்ப நபர்களின் பரம்பரையை குறிக்கும் அட்டவணை ஆகும். இதை கொடிவழி என்றும் கூறுவர்.

இது மரத்தின் அமைப்பினை தலைகீழாக மூதாதை முதல் பேரன் வரை பரம்பரை நபர்களின் குடும்ப மூலத்தின் வரலாற்றை காட்டுகிறது.

இதில் குடும்ப நபர்களின் பெயர், புகைப்படம், பிறப்பு, திருமணம், இறப்பு ஆகிய தேதி மற்றும் தொடர்பு குறிப்புகள் இருக்கும்.

இதனை தாய்வழி உறவு முறை, தந்தைவழி உறவு முறை, கணவன், மனைவி, மகன், மகள், மணவழிக் குடும்பம், உறவுமுறைகளை விரிவுபடுத்தி கொள்ளலாம்.

## மேற்கோள்கள்

## வெளி இணைப்புகள்
*http://www.softpedia.com/get/Others/Home-Education/My-Family-Tree.shtml
*http://www.geni.com/
*http://keetru.com/index.php/2014-03-08-04-35-27/2014-03-08-12-18-14/18302-2012-02-02-07-14-06

பகுப்பு:குடும்பம்
பகுப்பு:உறவுமுறை
பகுப்பு:சமூகவியல்
பகுப்பு:மானிடவியல்
இஜி டொயோடா

** இஜி டொயோடா ** (Eiji Toyoda) ஜப்பானைச் சேர்ந்த தொழிலதிபர். இவர் 12 -ம் தியதி செப்டம்பர் மாதம் 1913 ஆம் ஆண்டு பிறந்தவர். இவர் டொயோட்டா வாகனத் தொழிற்சாலையின் தலைவர் ஆவார்.

## வாழ்க்கை
டொயோடா 1933 முதல் 1936 வரை **டோக்கியோ இம்பீரியல் பல்கலைக்கழகத்தில்** பொறியியல் பிரிவில் இயந்திரவியல் பட்டம் பெற்றவர். அப்போது அவரது ஒன்றுவிட்ட சகோதரர் **கிச்சிரோ** வாகனத் தொழிற்சாலையைத்  மத்திய ஜப்பானின் **நாகோயோ** நகரத்தில் தொடங்கினார். இஜி டொயோடா இந்தத் தொழிற்சாலையில் அவரது சகோதரருடன் இணைந்து கொண்டார். 1938-ல் கிச்சிரோ டொயோடா -வை நாகோயோ நகரிலிருந்து 32 கிலோமீட்டர் கிழக்கே தனியாக தொழிற்சாலையைக் கட்டச் சொன்னார். இதுவே  டொயோட்டா வாகனத் தொழிற்சாலை ஆகும்.

## மரணம்
17 செப்டம்பர் 2013 அன்று தனது 100வது பிறந்தநாள் முடிந்து 5 நாட்கள் கடந்தபின் இருதய நோயால் ஜப்பானின் டொயோட்டா நகரத்தில் காலமானார். மரணமடையும்போது அவர் டொயோட்டா பணியாளர்களுக்காக 1938 இல் தொடங்கப்பட்ட டொயோட்டா மெமோரியல் மருத்துவமனையில் சிகிச்சை பெற்றுவந்தார்.

## மேற்கோள்கள்

பகுப்பு:சப்பானிய மக்கள்
பகுப்பு:1913 பிறப்புகள்
பகுப்பு:2013 இறப்புகள்
கருங்குழி, செங்கல்பட்டு மாவட்டம்

**கருங்குழி,** (**Karunguzhi**) தமிழ்நாட்டின் செங்கல்பட்டு மாவட்டத்தின், மதுராந்தகம் வட்டத்தில் உள்ள ஒரு பேரூராட்சி ஆகும்.  கருங்குழியில் உள்ள ரங்கநாதர் மலை சிறப்புப் பெற்றது.

## அமைவிடம்
சென்னை - திருச்சி வழித்தடத்தில் அமைந்த கருங்குழி பேரூராட்சி, காஞ்சிபுரத்திலிருந்து 50 கி.மீ. தொலைவில் உள்ளது. இதனருகே அமைந்த தொடருந்து நிலையம் கருங்குழியில் உள்ளது. இதன் கிழக்கில் திருக்கழுகுன்றம் 24 கி.மீ.; மேற்கில் உத்திரமேரூர் 22 கி.மீ.; வடக்கில் செங்கல்பட்டு 22 கி.மீ.; தெற்கில் மதுராந்தகம் 5 கி.மீ. தொலைவில் உள்ளது.

## பேரூராட்சியின் அமைப்பு
6 ச.கி.மீ. பரப்பும், 15 பேரூராட்சி மன்ற உறுப்பினரகளையும், 98 தெருக்களையும் கொண்ட  இப்பேரூராட்சி மதுராந்தகம் (சட்டமன்றத் தொகுதி)க்கும் காஞ்சிபுரம் மக்களவைத் தொகுதிக்கும் உட்பட்டதாகும்.

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி 3,075 வீடுகளும், 12,485 மக்கள்தொகையும் கொண்டது.
	
மேலும் இப்பேரூராட்சியின் எழுத்தறிவு  81.65%   மற்றும் பாலின விகிதம் 1,000 ஆண்களுக்கு,   999  பெண்கள் வீதம் உள்ளனர்.

## சிறப்புகள்
கருங்குழி பேரூராட்சி, தமிழ்நாட்டின் சிறந்த பேரூராட்சியாக முதல் பரிசை 15 ஆகத்து 2022 அன்று பெற்றது.

## மேற்கோள்கள்

பகுப்பு:செங்கல்பட்டு மாவட்டத்திலுள்ள ஊர்களும் நகரங்களும்
கல்லூர் மணியம்

கவிஞர் **கல்லூர் மணியம்** என்கிற மாங்குடி மலேசியாவில் எழுத்தாளர்களுள் பல திறமை கொண்ட ஒருவராவார். *மாங்குடி மருதனார்*, *வள்ளுவன்* எனும் புனைப்பெயர்களிலும் எழுதியவர். 
முழுப் பெயர் பீலிவெட்டி ஆறுமுகம் மாங்குடி சாத்தையா பெரியையா கணேசன் மகன்  மாங்குடி என்கிற மணியம் பிறந்த இடம் புதுக்கோட்டை மாவட்டத்தில் அரிமளம் ஒன்றியத்திலுள்ள கல்லூர்.

இவர் சிறந்த நாடக நடிகராகவும் விளங்கினார் தைபிங் ,பினாங் பள்ளிகளில் படித்து பின் சில காலம் சிங்கை வானொலியில் வேலை பார்த்து பின் மலாக்கா மற்றும் கோலாலம்பூரில் வாழ்ந்தவர். நன்கு வெண்பா மற்றும் குறள் எழுதும் சமுக சீர்திருத்த கவிஞர் கல்லூர் மணியம்.

1957 தொடக்கம் இவர் மலேசியா தமிழ் இலக்கியத்துறையில் ஈடுபாடு கொண்டவர். பெரும்பாலும் சிறுகதைகள், கட்டுரைகள், கவிதைகள் போன்றவற்றை எழுதிவந்தவர். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் தமிழகத்தில் சங்கொலி, கல்கி, மஞ்சரி, அமுதசுரபி, தாய்  பிரசுரமாகியுள்ளன. சிறந்த மேடை பேச்சாளர். இவர் இந்தியாவில் ஆன்மிகச் செம்மலாக விளங்கியவர்.

## வெளி இணைப்புகள்
*http://libguides.nl.sg/content.php?pid=40055&sid=540028

பகுப்பு:மலேசிய எழுத்தாளர்கள்
பஞ்ச சீலம்

**பஞ்ச சீலம்** என்ற தலைப்பில் உள்ள  கட்டுரைகள்:
*பஞ்ச சீலம் (தத்துவம்).
*பஞ்ச சீலம் (அரசியல்).
----
வானுலகம்

**வானுலகம்** என்பது எது என்பதை மொழியியல் பார்வையில் காண்பது ஒருவகை. இதற்கு வான், வானவன், வானவர் முதலான சொல்லாட்சிகளை அணுகவேண்டியுள்ளது. இவற்றின் வழி வானுலகம் என்பது **உயர்ந்த உலகம்** எனப் பொருள்படுவதைக் காணமுடிகிறது. இந்த உயர்வை வேதங்கள் கற்பனை உயர்வைக் காட்டுகின்றன. இந்த உலகில் இந்திரன் முதலான தேவர்கள் வாழ்வதாக வேதகால மக்கள் கருதினர். கண்ணில் காணும் ஐம்பூதங்கள் தம் கட்டுக்குள் அடங்காதது கண்டு அவற்றைத் தேவன் என்னும் ஒருவகை உயர்ந்த மனிதனாக்கித் தேவர் என்றனர். மக்கள் வாழும் உலகம் ஒன்று இருப்பது போல, தேவர் வாழும் உலகம் ஒன்றும் இருப்பதாக எண்ணத்தை உயர்த்தினர். இப்படி எண்ணத்தை உயர்த்திய உலகமே வானுலகம். 
## சமயக் கருத்தோட்டம்
:பழமையான மதங்களில் இந்து, யூதம், கிறித்தவம், சொராத்தனியம், இசுலாம் ஆகிய மதங்கள் வானுலகம் பற்றிய நம்பிக்கை கொண்டவை. கன்பூசியம், சமணம், பௌத்தம் ஆகிய மதங்கள் வானுலகம் பற்றிய எண்ணத்தை கைவிட்டவை. இமயமலைக்கு மேற்கில் உள்ள மேலைநாடுகளில் தோன்றிய மதங்கள் வானுலகம் பற்றிய நம்பிக்கையுடனும், இமயமலைக்குத் தெற்கிலும், கிழக்கிலும் உள்ள கீழைநாடுகளில் தோன்றிய மதங்கள் வானுலகம் பற்றிய கருத்தில் நாட்டம் காட்டாமலும் இருந்தமை விந்தையாக உள்ளது. கடற்கோளுக்கு இரையாகித், தெற்கில் குமரிக் கண்டத்திலிருந்து வடக்கு நோக்கி நகர்ந்து நாட்டை விரிவாக்கிக்கொண்ட தமிழர்கள்  கீழைநாடுகளைப் போல வானுலகம் பற்றிய கருத்தில் நாட்டம் காட்டாதவர்களாக இருந்தனர்.   மோரியரும், ஆரியரும் சங்ககாலத்தில் தமிழகம் வந்தனர். அவர்களின் கருத்துத் தாக்கத்தால் தமிழர்களிடையே வானுலக நம்பிக்கை வேரூன்றிவிட்டது.

## சங்க இலக்கியங்களில் வானுலகம்

* வையகம், **வானகம்** என்பன திருக்குறளில் வேறுபடுத்திக் காட்டப்பட்டுள்ளது.  
* வானுலகை **மேலுலகம்** என்றனர். தானம் வாங்கிக்கொள்வது மேலுலக மாந்தர்க்கு நல்ல வழக்கம். வழங்குவது மண்ணுலக மாந்தர்க்கு இயல்பான வழக்கம். இந்த வழக்கத்துக்கு மாறாக வழங்கிக்கொண்டே இருந்தால் மேலுலகம் கிட்டாது என்ற நிலை வந்தபோதும், மேலுலகை வேண்டாம் என்று ஒதுக்கிவிட்டு வழங்கிக்கொண்டே இருப்பது நன்று எனத் திருக்குறள் குறிப்பிடுகிறது. நல்லாறு எனினும் கொளல் தீது. மேல் உலகம்இல் எனினும் ஈதலே நன்று (திருக்குறள் 222)
* **தாமரைக்கண்ணான் உலகு** என்னும் தொடராலும் வானுலகம் குறிப்பிடப்படுகிறது. தன் மனைவியைப் போல வெள்ளைத் தாமரையில் வீற்றிருப்பவன் பிரமன். இவன் வானுலகில் இருந்துகொண்டு மண்ணுலகைப் படைத்தான் என்பர். இதனால் இவன் தாமரைக் கண்ணான். திருமகள் செந்தாமரையில் வீற்றிருப்பவள். தாமரை போன்ற கண்ணை உடையவன். இதனால் 'கண்ணன்' என்னும் சிறப்புப் பெயரைப் பெற்றவன். இவன் உலகம் வைகுந்தம். இது பேரினப மயமானது. இதுவும் 'தாமரைக் கண்ணான் உலகு'. மண்ணுலகம் இன்பமும் துன்பமும் நிறைந்தது. துன்பம் இருந்தால்தானே இன்பத்தை வேறுபாடு கண்டு உணரமுடியும். தன்னை விரும்பும் ஒருத்தியோடு தான் விரும்பி உடலுறவு கொள்வதைக் காட்டிலும், ஊடல் துன்பமும், கூடல் இன்பமும் பெறுவதைக் காட்டிலும் தாமரைக்கண்ணான் உலகு இன்பமானது அன்று - எனத் திருக்குறள் வானுலகை வேறுபடுத்திக் காட்டுகிறது. 

## இவற்றையும் பார்க்க
*சொர்க்கம்
*விண்ணகம்

## அடிக்குறிப்பு

பகுப்பு:சமயக் கருத்துருக்கள்
முசி ஆறு

**முசி ஆறு,**  கிருஷ்ணா ஆற்றின் துணை ஆறாகும். இந்தியாவின் ஆந்திரப்பிரதேச மாநிலத்தில் உள்ளது. இது அம்மாநிலத்தின் ஹைதிராபாத் நகர் வழியாகச் சென்று அந்நகரத்தை பழைய நகரம், புதிய நகரம் என இரண்டாகப் பிரிக்கிறது. இவ்வாற்றில் *ஹிமாயட் சாகர்* மற்றும் *ஓஸ்மான் சாகர்* என்ற  இரு அணைகள் கட்டப்பட்டு ஹைதிராபாத் நகருக்கான குடிநீர் ஆதாரமாக விளங்குகிறது.

## நதி மூலம்
இந்த ஆறு அனந்தகிரி மலையில் உற்பத்தியாகிறது. இது ஹைதிராபாத்திற்கு தெற்கே உள்ள விக்ராபாத் , ரங்கா ரெட்டி மாவட்டத்தில் உள்ளது. இந்த ஆறு 240  கிலோமீட்டர் தூரம் கடந்ததும் கிருஷ்ணா நதியில் இணைகிறது. 1908-ல் இந்நதியில் வெள்ளப்பெருக்கு ஏற்பட்டது..வெள்ளப்பெருக்கைத் தடுக்கவே *ஹிமாயட் சாகர்* மற்றும் *ஓஸ்மான் சாகர்* என்ற ஏரிகள் அமைக்கப்பட்டன.

## பாலங்களும் சாலைகளும்
இந்நதியின் மேல் பல பாலங்கள் உள்ளன. இதில் *புராண புல்* (old bridge) என்ற பாலம் பழமையானது ஆகும். இது 1579 -ல் கட்டப்பட்டது. உயர் நீதிமன்றம் அருகே *நயா புல்* (new bridge) உள்ளது.

## ஆற்றங்கரையிலுள்ள முக்கிய இடங்கள்
* ஆந்திரப்பிரதேச உயர் நீதிமன்றம்.
* சாலர் ஜுங் அருங்காட்சியகம்.
* மாநில மைய நூலகம்
*ஒஸ்மானியா பொது மருத்துவமனை
* மஹாத்மா காந்தி பேருந்து நிலையம்.
* நகரக் கல்லூரி.

## மேற்கோள்கள்

பகுப்பு:ஐதராபாத்து
பகுப்பு:ஆந்திர ஆறுகள்
அனந்தகிரி

**அனந்தகிரி மலை** (Ananthagiri Hills) இந்தியாவின் தெலங்கானா மாநிலத்தில் ரங்கா ரெட்டி மாவட்டத்தில் விக்ரபாத் எனும் இடத்தில் உள்ளது. 
இதிலிருந்து **ஒஸ்மான் சாகர்** மற்றும் **ஹிமாயத் சாகர்** ஆகிய ஏரிகளுக்கு தண்ணீர் செல்கிறது. இது ஆந்திரப் பிரதேசத்தின் அடர்த்தி மிகுந்த காடுகளுள் ஒன்று. இங்கு அனந்தகிரி கோவில் அமைந்துள்ளது. இந்த மலையில் தான் முசி ஆறு உற்பத்தியாகிறது. இம்மலையில் பழங்கால குகைகள், கோவில்கள் ஆகியவை உள்ளன.

## மேற்கோள்கள்

பகுப்பு:இந்திய மலைகள்
பகுப்பு:ரங்காரெட்டி மாவட்டம்
பகுப்பு:தெலங்காணாவின் புவியியல்
சீலம்

**சீலம்** என்றால் ஒழுக்கம் என்று பொருள். இது மூவகைப்படும். அவை பினவருமாறு, புத்தமதத்தில் அழைக்கப்படுகின்றன.
#**பஞ்ச சீலம்** (பஞ்சம் என்பது ஐந்து என்ற எண்ணைக் குறிக்கிறது)
#**அஷ்டாங்க சீலம்** (அஷ்டம் என்றால் எட்டு என்பதைக் குறிக்கிறது.)
#**தச சீலம்** (தசம் என்றால் பத்து என்பதைக் குறிக்கிறது.)

## பஞ்ச சீலம்
* இல்லற வாழ்க்கையில் கடைபிடிக்க வேண்டிய ஒழுக்கங்கள் என பின்வருவன குறிக்கப்படுகின்றன. கீழ்கண்ட ஐந்து ஒழுக்கங்களைக் கூறுவது **பஞ்ச சீலம்** என்றழைக்கப்படுகிறது. 
#ஓர் உயிரையும் கொல்லாமலும், தீங்கு செய்யாமலும் இருத்தல்.
#பிறர் பொருளைக் களவாடாது இருத்தல்.
#முறை தவறிய சிற்றின்பத்தை நீக்குதல்.
#பொய் பேசாது இருத்தல்.
#மது வகைகளை உண்ணாது இருத்தல்.

## அஷ்டாங்க சீலம்
*இல்லற வாழ்க்கையில் சற்று உயர்ந்தோர் பின்பற்ற வேண்டியவைகள் என பின்வரும் ஒழுக்கங்கள் குறிப்பிடப்படுகின்றன. கீழ்கண்ட எட்டு ஒழுக்கங்களைக் கூறுவது அஷ்டாங்க சீலம்  என்றழைக்கப்படுகிறது.
#ஓர் உயிரையும் கொல்லாமலும், தீங்கு செய்யாமலும் இருத்தல்.
#பிறர் பொருளைக் களவாடாது இருத்தல்.
#முறை தவறிய சிற்றின்பத்தை நீக்குதல்.
#பொய் பேசாது இருத்தல்.
#மது வகைகளை உண்ணாது இருத்தல் ஆகிய மேற்கூறிய பஞ்சசீலங்களும் இதில் அடங்கும். இவற்றோடு, கீழ்கண்டவைகளும் இவற்றின் கீழ் வருகின்றன.
#இரவில் தூய்மையான உணவைக் குறைவாக உண்ணல்.
# பூ, சந்தனம் உள்ளிட்ட வாசனைப் பொருள்களைப் பயன்படுத்தாமை.
#பஞ்சணை(பஞ்சை பயன்படுத்தி உருவாக்கப்பட்ட மென்படுக்கை) முதலியவற்றை பயன்படுத்தி உறங்காமல், தரையில் பாய் என்ற விரிப்பைப் பயன்படுத்தி உறங்கல்.

## தச சீலம்
*இவை துறவிகள் பின்பற்ற வேண்டிய ஒழுக்கங்கள் ஆகும். இந்த பத்து ஒழுக்கங்களைக் கூறுவது தச சீலம் என்று அழைக்கப்படுகிறது. 
#ஓர் உயிரையும் கொல்லாமலும், தீங்கு செய்யாமலும் இருத்தல்.
#பிறர் பொருளைக் களவாடாது இருத்தல்.
#முறை தவறிய சிற்றின்பத்தை நீக்குதல்.
#பொய் பேசாது இருத்தல்.
#மது வகைகளை உண்ணாது இருத்தல் ஆகிய மேற்கூறிய பஞ்ச்சீலங்களும் இதில் அடங்கும். அதோடு கீழ்கண்டவைகளும் இவற்றின் கீழ் வருகின்றன.
#இரவில் தூய்மையான உணவைக் குறைவாக உண்ணல்.
# பூ, சந்தனம் உள்ளிட்ட வாசனைப் பொருள்களைப் பயன்படுத்தாமை.
#பஞ்சணை(பஞ்சை பயன்படுத்தி உருவாக்கப்பட்ட மென்படுக்கை) முதலியவற்றை பயன்படுத்தி உறங்காமல், தரையில் பாய் என்ற விரிப்பைப் பயன்படுத்தி உறங்கல் ஆகிய மேற்கூறிய அஷ்டாங்க சீலங்களும் இதில் அடங்கும். இவற்றோடு, கீழ்கண்டவைகளும் இவற்றின் கீழ் வருகின்றன.
#இசைப்பாட்டு, கூத்து, நாடகம் முதலியவற்றைப் பார்க்காமல் இருத்தல்.
#பொன், வெள்ளி முதலியவற்றைத் தொடாது இருத்தல்.

### சமாதி
துறவறம் மேற்கொண்டு தச சீலங்களில் ஒழுகுகிற துறவிகள் பின்பற்ற வேண்டிய ஒழுக்கம் சமாதி அல்லது தியானம் ஆகும். அதாவது, விலக்க வேண்டிய தீய எண்ணங்களை நீக்கி, மனத்தை ஒரு நிலையில் இருத்துவது **சமாதி நிலை** எனப்படும்.இதனால், ஐம்புல இன்பங்கள், பகை, கோபம் முதலிய தீயகுணங்கள் தடுக்கப்படுகின்றன.

### பஞ்ஞா
இதை **ஞான நிலை** என்று கூறலாம். சமாதி நிலையில், தீய எண்ணங்கள் செயலற்று அடங்கிக் கிடக்கின்றன. இவை சில நேரங்களில், திடீரென வெளிப்படக் கூடும். அவ்வாறு அவை மீண்டும் செயற்படாதவாறு தம் நுண்ணறிவு என்னும் ஞானத்தைக் கொண்டு, அவற்றை அழிக்க வேண்டும். இந்த ஞான நிலையை அடைந்தவர் உலகத்தின் உண்மையான நிலையைக் காண்பர். இவற்றின் மூலம் உலகம் நிலையில்லாதது; துன்பம்
நிறைந்தது; அசுத்தமானது என்று உணர்ந்து, பற்றுகளை விட்டு, பரிநிர்வாண மோட்சமாகிய, வீடுபேற்றை அடையலாம்.

## இவற்றையும்  பார்க்கவும்
*பஞ்ச சீலம்
*பஞ்ச சீலம் (அரசியல்)

பகுப்பு:பௌத்த மெய்யியல்
பகுப்பு:மெய்யியல் கோட்பாடுகள்
பஞ்ச சீலம் (தத்துவம்)

'பஞ்ச' என்றால் ஐந்து என்ற எண்ணைக் குறிக்கிறது. 'சீலம்' என்றால் ஒழுக்கம் என்பது பொருள். இந்த ஓழுக்கமானது, மூவகைப்படும். அவற்றில் ஒரு தத்துவத்தை, புத்தமதத்தில், **பஞ்ச சீலம்** என அழைக்கின்றனர். **பஞ்சசீலம்** என்பது புத்தமதத்தின் அடிப்படை கோட்பாடுகளாக அமைந்துள்ளது. இங்கு அக்கோட்பாடுகளின் விவரங்களைக் கீழே காணலாம்.

## பஞ்ச சீலம்
* இல்லற வாழ்க்கையில் கடைபிடிக்க வேண்டிய ஒழுக்கங்கள் என பின்வருவன குறிக்கப்படுகின்றன. கீழ்கண்ட ஐந்து ஒழுக்கங்களைக் கொண்டதாக அமைந்துள்ளது. எனவே, இந்த ஓழுக்கங்கள்  **பஞ்ச சீலம்** என்றழைக்கப்படுகிறது. 

#ஓர் உயிரையும் கொல்லாமலும், தீங்கு செய்யாமலும் இருத்தல்.
#பிறர் பொருளைக் களவாடாது இருத்தல்.
#முறை தவறிய சிற்றின்பத்தை நீக்குதல்.
#மது வகைகளை உண்ணாது இருத்தல்.
#பொய் பேசாது இருத்தல்.

## பஞ்ச சீலப் பார்வைகள்
*புத்தர்: "அறிவின் பயன்பாடு ஒழுக்கத்தைப் பொறுத்தது. ஒழுக்கத்திற்குப் புறம்பான அறிவு பயன் அற்றது."
***பஞ்சசீலத்தின், பொய்**: திருக்குறளில் அறத்துப்பாலில் துறவற இயலில்,வாய்மை என்ற அதிகாரத்தில் பொய் பேசக்கூடாது என்பதை அழுத்தம் திருத்த மாகக் கூறும் திருவள்ளுவர்,பொய்ம்மையும், வாய்மையிடத்த புரைதீர்ந்த நன்மை பயக்குமெனின் -அதாவது பிறருக்குத் தீங்கு ஏற்படாமல் நன்மை செய்வதாக இருந்தால் பொய் பேசலாம். அந்தப் பொய் பொய்யா காது, மாறாக வாய்மை(உண்மை) என்றே கருதப்படும் என்று ஒரு விதிவிலக்கு தருகிறார். இதுவே பௌத்தத்தின் நிலைப்பாடு. அதனால்தான் பௌத்தத் துறவிகள் பொய் பேசக் கூடாது என்று சொன்ன புத்தர், இல்லறத்து மக்கள் அதை(பஞ்சசீலம்)விரும்பி ஏற்கலாம் என்றார். இதனை "பௌத்தத் துறவியும், கற்பழிக்கத் துரத்தப்பட்ட பெண்ணும்" என்ற கதை விவரிக்கிறது. 
*அம்பேத்கரின் பார்வை:"பொய், காமம், களவு, மது, கொலை ஆகிய ஐந்து தீய ஒழுக்கங்களைத் தவிர்க்கும்படிப் புத்தத் துறவிகளுக்குக் கட்டளையிடும் புத்தர், அதை இல்லத்தாருக்குக் கட்டாயமாக்கவில்லை. அவர்கள் விரும்பி ஏற்கலாம் என்கிறார். இவ்வேறுபாட்டிற்கானக் காரணத்தை அவர் சொல்லவில்லை. அது மறைபொருள். அனுமானத்திற்கு உரியது. பஞ்சசீலத்தை மனிதர்களுக்குப் போதிப்பதனால் மட்டுமே, சமூகத்தில் நல்ல நெறிகளை உருவாக்கிவிட முடியாது. ஒரு குறிக்கோளுடன் செயல்படும் சமூகத்தைப் (ஆரியம்) படம் பிடித்துக் காட்டவும், அதை மக்களுக்கு உணர்த்தவும், புத்தர் முயன்றுள்ளார்."

## இவற்றையும் பார்க்கவும்
* தச சீலம்
*பஞ்ச சீலம் (அரசியல்)

பகுப்பு:பௌத்த மெய்யியல்
பகுப்பு:மெய்யியல் கோட்பாடுகள்
பகுப்பு:பௌத்த தத்துவங்கள்
பஞ்ச சீலம் (அரசியல்)

**பஞ்ச சீலம்** என்னும் வடமொழிச்சொல்லுக்கு, ஐவகையொழுக்கம் என்பது பொருளாகும். புத்தர் ஐவகைக் கொள்கைகளை இல்லறத்தாருக்கும், துறவிகளுக்கும் வகுத்தார். அவை கொல்லாமை, திருடாமை, காம வெறியின்மை, பொய்யாமை, குடியாமை என்பனவாம். இவைகளை இந்துக்கள் ஐம்பெரும் பாவங்கள் என்று குறிப்பிடுகின்றனர். இச்சொல்லை அரசியலில், 1945 ஆம் ஆண்டு இந்தோனேசிய குடியரசுத் தலைவர் டாக்டர். சுகர்ணோ கையாண்டார். இவர் தெய்வ நம்பிக்கை, மனிதாபிமானம், தேசியம், குடியரசு, சமூக நீதி என்பனவற்றைத் தம் அரசாங்கக் கொள்கைகளாக வெளியிட்டார். இவை புத்தர் கூறியவைகளிலிருந்து வேறுபட்டவை ஆகும்.

இந்திய, சீனப் பிரதமர்கள் 1954 ஏப்ரல் 29இல் சந்தித்துத் திபெத்தைப் பற்றி ஓர் உடன்படிக்கைச் செய்தனர். அதன்படி இரண்டு நாடுகளுக்குமிடையில் நடந்த ஒப்பந்தம் கீழ்கண்ட கொள்கைகளை அடிப்படையாக உடையது என்று கூறப்பெற்றது.

## ஒப்பந்தக் கொள்கைகள்
#ஒரு நாட்டின் தனித்துவ கௌரவத்தையும், அரசாங்க அதிகாரத்தையும் மற்ற நாடுகள் மதிக்க வேண்டும். இரண்டு நாடுகளின் கொள்கை வேறுபட்டனவேனும், சமாதானமாக வாழவேண்டும்.
#எந்த நாடும், பிற நாட்டை ஆக்கிரமிக்கத் தாக்கக்கூடாது. 
#ஒரு நாட்டின் உள்நாட்டு விவகாரங்களில், பிற நாடுகள் தலையிடக்கூடாது.
# ஒவ்வொரு நாடும் பிற நாடுகளுடன் அமைதியான முறையில் இணங்கி, சமமதிப்பு கொடுத்தல் வேண்டும்.
#ஒவ்வொரு நாடும் பிற நாடுகளின் ஒற்றுமையையும், இறையாண்மையையும் மதிக்க வேண்டும்.

## மாற்றங்கள்
**அறிக்கை:** இருநாட்டு பிரதமர்களும் பின்னர் வெளியிட்ட தங்கள் அறிக்கையில், "பல்வேறு நாடுகள் இக்கொள்கைகளைக் கடைப்பிடிப்பதுடன் பொதுவான அனைத்துலக உறவுகளிலும் இவற்றைக் கையாள வேண்டும். இவை சமாதானத்திற்கும், நாட்டின் காப்பிற்கும் உறுதியான அடிப்படைகளாக விளங்கும் இப்போது நிலவும் அச்சமெல்லாம் நீங்கி நம்பிக்கையுணர்வு மலரும் " என்று குறிப்பிட்டனர்.

1954 ஆம் ஆண்டு செப்டெம்பர் 23 இல் இந்தோனீசியப் பிரதமர், புதுதில்லிக்கு வந்திருந்த போது, அவருக்கு இந்தியப் பிரதமர் பண்டித நேரு ஒரு விருந்து அளித்தார். அப்போது நேரு மேற்குறித்த ஐந்து கொள்கைகளும், அனைத்துலக உறவுகளுக்கு அடிப்படையாகக் கொள்ளத்தக்க பஞ்ச்சீலங்கள் ஆகும் என்று குறிப்பிட்டார்.

1955 ஆம் ஆண்டு ஏப்ரல் மூன்றாவது வாரத்தில், இந்தோனீசியாவில் உள்ள பாண்டுங் நகரத்தில் கூடிய ஆசிய, ஆப்பிரிக்க நாடுகள் உலக சமாதானத்திற்குரியவென வெளியிட்ட பத்துக் கொள்கைகளில் பஞ்சசீலக் கொள்கைகளும் இடம் பெற்றன.

பின்னர், ஐரோப்பிய நாடுகளில் யூக்கோசுலாவியா நாடு, முதன் முதலாக இப்பஞ்ச்சீலக் கொள்கையை ஏற்றது.1955 சூன் மாதம் இரசியாவிற்கு நேரு சென்றிருந்தபோது, அவரும் இரசியப் பிரதமரும் சேர்ந்து, பஞ்சசீலப்படி உறவாட வேண்டுமெனக் கூட்டறிக்கை வெளியிட்டனர். 1958 ஆம் ஆண்டு வரை, முப்பதுக்கும் மேற்பட்ட நாடுகள், இப்பஞ்சீலக் கொள்கைகளுக்கு ஆதரவு தெரிவித்திருந்தனர். இக்கொள்கைகளை ஏற்றுக் கொள்ளாத நாடுகள் கூட, இக்கொள்கைகளை ஒப்புக் கொள்கின்றன. 1955 இல் அப்போது இந்தியாவில் அமெரிக்கத் தூதராக இருந்த செர்மன் கூப்பர், அமெரிக்காவானது எப்போதுமே பஞ்ச்சீலங்களைச் சொல்லிலும், செயலிலும் கடைப்பிடித்து வருவதாகக் குறிப்பிட்டார். பிரித்தானிய காமன்வெல்த் மந்திரியாய் இருந்த ஃஓம் பிரபு, பஞ்ச சீலமே காமன்வெல்த் நாடுகளுக்கு அடிப்படையானது என்று கூறினார்.

ஐக்கிய நாட்டு சபையின் சாசனத்தில் உள்ள தத்துவங்களையே பஞ்ச சீலம் என்பது தெளிவாகக் கூறுகின்றது. இந்தக் கொள்கையின் படியே, இந்திய நாட்டின் அயல்நாட்டு உறவுக் கொள்கைகள் வகுக்கப்பட்டு, நடைபெற்று வருகிறது.

## இவற்றையும்  பார்க்கவும்
*பஞ்ச சீலம்
*சீலம்
*இந்தோனேசிய அரசமைப்புச் சட்டம்

பகுப்பு:இந்தோனேசிய அரசு
சார்மினார்

**சார்மினார்** (Charminar) 1591-ல் கட்டப்பட்டது. இது இந்தியாவின் தெலுங்கானா மாநிலத்தில் ஐதராபாத்தில் அமைந்துள்ளது. இது ஒரு பள்ளிவாசல் ஆகும். இது ஐதராபாத்தின் சிறப்பான கட்டிடங்களில் ஒன்றாகும். மேலும் இந்தியாவின் பிரசித்தி பெற்ற கட்டிடங்களில் இதுவும் ஒன்று. இது முசி ஆற்றங்கரையில் அமைந்துள்ளது. உருது வார்த்தையான  (சார்= நான்கு, மினார்= கோபுரம்) நான்கு கோபுரங்கள் என்பதே சார்மினார் என வழங்கப்படுகிறது. தற்போது இது இந்தியத் தொல்பொருள் துறையின் கட்டுப்பாட்டில் உள்ளது.

## வரலாறு
சார்மினார் 1591ஆம் ஆண்டு, பிளேக் நோய் முற்றிலுமாக அழிக்கப்பட்டு விட்டதற்கான அடையாளமாக, அதனை கொண்டாடும் பொருட்டு, முகம்மது குலி குப் ஷா என்பவரால் கட்டப்பட்டது. சார்மினாரை மையமாக வைத்தே பழமையான நகரமான ஐதராபாத் உருவாக்கப்பட்டது.

## வடிவமைப்பு மற்றும் உருவாக்கம்
முகம்மது குலி குதுப் ஷா என்பவர் இதன் கட்டுமானத்திற்காக அடிக்கல் நாட்டினார். குதுப் ஷாவின் முதன்மை அமைச்சராய் இருந்த மிர் மொமின் அஸ்டாரபடி (Mir Momin Astarabadi) இதன் வடிவமைப்பிலும்  ஐதராபாத் நகர வடிவமைப்பிலும் முக்கிய பங்காற்றினார்.. பெர்சியாவிலிருந்தும் கட்டிடக்கலை நிபுணர்கள் வரவழைக்கப்பட்டனர். எனவே இது இந்திய இஸ்லாமிய பாணி கட்டிட வகையில் காணப்படுகிறது. சார்மிரானது துறைமுக நகரான மசூலிப்பட்டினத்தையும், கோல்கொண்டாவையும் இணைக்கும் சாலையில் கட்டப்பட்டது.

## வடிவம்
இது இஸ்லாமிய பாணியில் அமைந்த கட்டிடம். சதுர வடிவமானது . ஒவ்வொரு பக்கமும் 20 மீட்டர் நீளமுடையது.நான்கு புறமும் உள்ள வாசல்கள் உயர்ந்த வளைவுகளைக் கொண்டது. இவை இதைச் சுற்றியுள்ள நான்கு சாலைகளைப் பார்த்து இருக்கும்படி அமைக்கப்பட்டுள்ளது.இது கிரானைட் மற்றும் சுண்ணாம்புக் கற்களால் கட்டப்பட்டது.சார்மினாரிலிருந்து கோல்கொண்டா கோட்டைக்கு ஒரு சுரங்கப்பாதையும் உண்டு.
## தாக்கம்
2007 ஆம் ஆண்டு பாகிஸ்தானில் வாழும் ஐதராபாத் இஸ்லாமியர்கள் பாகிஸ்தானின் கராச்சி நகருக்கு அருகே பகதூராபத் எனும் இடத்தில்  இதைப்போல்  சிறிய அளவில் ஒரு சார்மினாரைக் கட்டினர்.
## சர்ச்சை
பாக்யலட்சுமி கோவிலின் மேல் தான் சார்மினார் கட்டப்பட்டது என்று ஒரு சர்ச்சை உண்டு. ஆனால் அதற்கான ஆதாரம் எதுவும் இல்லை என 'தி இந்து' நாளிதழ் கட்டுரை வெளியிட்டிருந்தது.
## மேற்கோள்கள்

பகுப்பு:ஐதராபாத்து
பகுப்பு:ஐதராபாத் இராச்சியம்
பகுப்பு:இசுலாமியக் கட்டிடக்கலை
பகுப்பு:பள்ளிவாசல்கள்
பகுப்பு:தெலுங்கானா மாநில சுற்றுலாத் தளங்கள்
லே அரண்மனை

**லே அரண்மனை** (Leh Palace) இமயமலை யில் உள்ள லே நகரத்தில் அமைந்துள்ளது. இது திபெத்தின் லாசா நகரத்தில் உள்ள *பொடாலா அரண்மனை*யின் மாதிரியில் அமைந்துள்ளது. இந்த அரண்மனை 17 ஆம் நூற்றாண்டில் *செங்கி நாம்க்யால்* என்ற அரசரால் கட்டப்பட்டது. பின்னர் 19 ஆம் நூற்றாண்டின் மத்தியில்  *டோர்கா* படைகள் இந்தப் பகுதியைத் தங்கள் கட்டுப்பாட்டில் கொண்டுவந்ததும் இந்த அரண்மனை கைவிடப்பட்டு அரச குடும்பம் *ஸ்டாக் அரண்மனை*க்கு இடம்பெயர்ந்தது.

## அமைப்பு
இந்த அரண்மனை ஒன்பது மாடிகளைக் கொண்டது. மேலே உள்ள மாடிகளில் அரச குடும்பத்தினர் தங்கினர். கீழே உள்ள பகுதிகள் பொருட்கள் சேமிக்கும் அறையாகப் பயன்படுத்தப்பட்டன. தற்போது இந்த அரண்மனை இந்தியத் தொல்பொருள் துறையின் கட்டுப்பாட்டில் உள்ளது. இந்த அரண்மனை பொது மக்களின் பார்வைக்காக அனுமதிக்கப்படுகிறது. இதன் உயர் மாடிகளில் இருந்து லே பள்ளத்தாக்குப் பகுதி முழுவதையும் காணலாம். இந்த அரண்மனையின் பின்புறம் இமயமலைத் தொடர் உள்ளது.

இந்த அரண்மனையின் அருங்காட்சியகத்தில் விலை உயர்ந்த நகைகள், ஆபரணங்கள், உடைகள் மற்றும் மணிமுடிகள் உள்ளன. 450 வருடத்திற்கு முந்தைய சீன பாணி ஓவியங்களும் உள்ளன. இவை பிரகாசமான வண்ணங்களுடன் புதிது போல் கானப்படுகின்றன. வண்ணங்களுக்காக கற்களைப் பொடி செய்து பயன்படுத்தியுள்ளனர்.

## கட்டுமானம்
இந்த அரண்மனையை *நாம் க்யால்* அரச பரம்பரையைச் சார்ந்த  *ட்ஸ்வாங் நாம்க்யால்* 1553 கட்டத் தொடங்கினார். பின்னர் அவரது மருமகன்  *செங்கி நாம்க்யால்* காலத்தில் கட்டி முடிக்கப்பட்டது.

## மேற்கோள்கள்

## வெளி இனைப்புகள்
லே பகுதிக்கான இணையதளம் 

பகுப்பு:லடாக்
பஞ்சுவெட்டல்

**பஞ்சுவெட்டல்** (ஆங்கிலம்:carding) என்றால் அசுத்தாமான பஞ்சினை, நெசவுக்கு ஏற்றவாறு சுத்தம் செய்தல் செய்முறையைக் குறிக்கும் சொல்லாகும். பருத்தியை அரைத்துக் கொட்டையை நீக்கியபின், கிடைக்கும் பஞ்சானது, ஒருவித ஒழுங்குமில்லாமல் துசும்புகளாகச் சுருண்டிருக்கும். மேலும, உடைந்த பருத்திக்கொட்டை, உலர்ந்த இலை, தூசு முதலிய அசுத்தங்களும் அப்பஞ்சில இருக்கும். இவைகளை நீக்குவதுடன், துசும்புகளைப் பிரித்து நீட்டிவிட்டு, அவைகளை இணையாகவும், ஒழுங்காகவும் அமையச் செய்வதே, பஞ்சுவெட்டலின் முக்கிய நோக்கமாகும். 

நூல் நூற்பதற்கு முன்னர்ச் செய்ய வேண்டிய பல வேலைகளில் இதுவும் ஒன்று. எனவே, பண்டைக்கால முதலே பஞ்சுவெட்டல் நடைபெற்று வந்தது. ஆனால், பஞ்சுவெட்டும் முறை நாளுக்கு நாள் முன்னேறி வருகிறது.

## பஞ்சுவெட்டின் கை செய்முறைகள்

கீழ்கண்ட முறைகள் மூலம் பஞ்சுவெட்டானது, கையினால் செய்யப்படுகிறது.
#**கை துனாயி முறை** : தொடக்ககாலத்தில் கையினாலேயே, துசும்புகளை நீட்டிவிட்டு இணையாக்கினர். இது *கை துனாயி* முறை எனப்படும்.
#**கத்தி  துனாயி முறை** : பின்னர், மூங்கில் கத்தியைக் கொண்டு பஞ்சு வெட்டினர். இது *கத்தி  துனாயி முறை* எனப்படும். 
#**தனுசு துனாயி முறை** : இதன் பின்னர், மூங்கில் வில்லினால் பஞ்சு வெட்டினர். இது *தனுசு துனாயி முறை* எனப்படும். தனுசு என்ற வடமொழிக்கு, வில் என்பது பொருளாகும். மூங்கில் சிம்பைச் சீவி, இரு முனைகளிலும், காடி(சிறு பள்ளமான வெட்டு) வெட்டி, முறுக்கேறிய நூலை, இக்காடிகளில் இழுத்துக்கட்டி, இம்மூங்கில் வில்லை தயாரிக்கிறார்கள். பச்சையான இலையைக கொண்டு நூலுக்குப் பசைபோட்டு, உலர்ந்த பின் சுத்தம் செய்த பஞ்சைப் பரப்பி, அதன் மேற்பரப்பனருகே நூல் இருக்குமாறு வில்லைப்  பிடித்துக் கொண்டு, வலக்கை விரலால் நூலைச் சுண்டிவிட்ட வண்ணம் இருக்க வேண்டும். நூலைச் சுண்டுவதால், அது அதிர்ந்து, அருகிலுள்ள பஞ்சின் துசும்புகளை உடைத்து, நீட்டி இணையாக அமையுமாறு செய்கிறது. மெல்லிய நூலை நூற்க, தனுசு துனாயி முறையில் பஞ்சு வெட்ட வேண்டும்.
#**கைவில் முறை** : தேக்க மரத்தினாலான வில்லில் நரம்பைக் கட்டி, மரத்தாலான பிடியினால், நரம்பைச் சுண்டிவிட்டுப் பஞ்சு வெட்டுதல், *கைவில் முறை* எனப்படும். இம்முறையில், மிகுதியான பஞ்சைக் குறைந்த நேரத்தில் வெட்ட முடியும்.

## எந்திரமுறையில் பஞ்சுவெட்டல்

இங்கிலாந்து நாட்டைச் சார்ந்த சேம்சு ஃஆர்கிரீவ்சு (James Hargreaves), டேனியல் போர்ன் (Daniel Bourn), லூயி பவுல் (Lewis Paul) ஆகியோரின் முயற்சியால், பஞ்சுவெட்டும் எந்திரம் தோன்றியது, 1773 - 1775 ஆம் ஆண்டுகளில், சர் ரிச்சர்டு ஆர்க்ரைட்டு(Sir Richard Arkwright) என்ற ஆங்கிலேயர், தானியங்கி பஞ்சுவெட்டும் எந்திரத்தை அமைத்தார். அதன் பின்னர்ப் பஞ்சுவெட்டும் எந்திர அமைப்பில் பல முக்கியமான மாற்றங்களைச் செய்தனர். அதனால் முன்னேற்றம் ஏற்பட்டாலும், ஆர்க்ரைட்டு அமைத்த பஞ்சுவெட்டும் எந்திரத்தின் அடிப்படையான தத்துவம், அமைப்பு முதலியன இன்னும் மாறாமல் உள்ளன என்பது குறிப்பிடதகுந்ததாகும்.

## ஊடகங்கள்

File:Catalonia Terrassa mNATEC CardaObridora.jpg|mNATEC 
File:Quilt making 04.JPG|சீன எந்திரம்
File:Restored carding machine at Quarry Bank Mill.jpg
File:Pat Green Jumbo Exotic Carder.jpg|Exotic Carder
File:Pat Green Jumbo Exotic Carder Schematic.jpg|Exotic Carder அமைப்பு
File:Catalonia Terrassa mNATEC Pentinadora.jpg


## மேற்கோள்கள்

## துணைநூல்கள்
*
*

## இதையும் காணவும்
*இராட்டை

பகுப்பு:நெசவு
வானவர்

**வானவர்** என்போர் வானுலகில் வாழ்பவர்கள் என நம்பப்படுகிறது. வானவர் யார் என உணர்ந்துகொள்வதற்கு வான், வானவன், வானுலகம் என்னும் கட்டுரைகளை ஒப்புநோக்கிக்கொள்வது இன்றியமையாதது.
## சமயக் கோட்பாடு
* சைவத் திருமுறைகள் வானவர்களைப் பற்றிக் கூறுகின்றன. எடுத்துக்காட்டாக திருவாசகம் - திருக்கோத்தும்பி பகுதியில் மாணிக்கவாசகர் "மாவேறு சோதியும் வானவருந் தாமறியா சேயேறு சேவடிக்கே சென்றூதாய்" என்றுப் பாடியுள்ளார். 
* தமிழர் சோதிட காலக்கணிதம் தவத்திரு தேவர் குல மாமன்னர் சக்ரவர்த்தி சுவாமி நீதி காத்த நீலகண்ட ஈஸ்வர முனிவர் படைத்து அருளிச்செய்தார் இது இந்து சமய தமிழர் பொது நாள்காட்டி(நீதி காத்தநீலகண்ட ஈஸ்வரர் திருக்கோவில் வானவர்களைப் பற்றிக் குறிப்பிடுகிறது.
* தமிழர் சோதிட காலக்கணிதம்  தவத்திரு தேவர் குல மாமன்னர் சக்ரவர்த்தி சுவாமி நீதி காத்த நீலகண்ட ஈஸ்வர முனிவர் என்ற வானவர் மூலமாக இறைவனால் சொல்லப்பட்ட தமிழர் சோதிட காலக்கணிதம் இவற்றை கொண்டு சுப, அசுப நேர, காலங்களை அறிந்து சுப முகூர்த்தம் சுபகாரியம்  செய்யவும், அசுப நேர காலம் அறிந்து கொள்ளவும் அறிவுரைகள் முதலானவற்றைக் குறிப்பிடுகிறது.

## சங்க இலக்கியக் குறிப்புகள்
* இந்திரனை வானவர்கோன் என்கின்றனர். பஞ்சவன் எனப் போற்றப்படும் பாண்டிய மன்னன் ஒருவன் இந்த இந்திரனுக்கு உதவி இந்திரனது முத்தாரத்தைப் பரிசாகப் பெற்றான் என்பது ஒரு தொன்மக் கதை.
* 'நீல வானத்தில் விரும்பி ஆடும் 'வானவ மகளிர்' போல மதுரைத் திருமண வீடுகளில் நடனமாடும் 'பாசிழை மகளிர்'  மதுரைக்காஞ்சியில் குறிப்பிடப்பட்டுள்ளனர். 
* வானவர், வானவர் தலைவன், வானவர்கோன், வானவர் மகளிர், வானவல்லி முதலான தொடர்கள் சிலப்பதிகாரம், மணிமேகலை ஆகிய நூல்களில் வருகின்றன.
* வானவரம்பன் எனப் பதிற்றுப்பத்தில் வரும் தொடரானது 'வானவர் அன்பன்' எனவும் பிரிக்கக்கூடிய பாங்கில் அமைந்துள்ளது. 
இங்கெல்லாம் வானுலக மாந்தர் **பாவனை மாந்தர்களாகச்** சுட்டப்பட்டுள்ளனர்.

## அடிக்குறிப்பு

## மேலும் காண்க
*தேவதூதர்

பகுப்பு:சமயக் கருத்துருக்கள்
பகுப்பு:சொல்விளக்கம்
முதலியாண்டான்

வைணவப் பெரியோர்களில் மிகவும் புகழத்தக்க **முதலியாண்டான்** கிபி 1027 ஆம் ஆண்டு சித்திரை மாதம் புனர்பூசம் நட்சத்திரத்தில் சென்னை அடுத்த பூந்தமல்லிக்கு அருகில் பச்சைவர்ணபுரம் (தற்போதைய நசரத்பேட்டை)எனும் ஊரில் அனந்தநாராயணதீட்சிதர் மற்றும் நாச்சியாரம்மாள் (இராமானுசரின் தங்கை) எனும் தம்பதிக்கு மகனாகப் பிறந்தார்."தாசரதி" எனும் இயற்பெயருடைய இவர் வைணவ குருவான இராமானுசரின் மருமகன் ஆவார்.

## பிற பெயர்கள்

* இராமானுசன் பொன்னடி
* யதிராஜ பாதுகா
* வைஷ்ணவதாசர்
* திருமருமார்பன்
* இராமானுச திருதண்டம்
* நம்வதூல தேசிகன்
* வைஷ்ணவசிரபூஷா
* ஆண்டான்

## பஞ்ச நாராயணன்

இராமானுசரின் முதல் மாணாக்கராகிய இவர் தன் ஆச்சாரியன் ஆணைப்படி கர்னாடகாவில் உள்ள பேளூர் எனும் ஊரில் முறையே கீர்த்தி நாராயணன் (தலக்காட்), செளம்ய நாராயணன்(நாகமங்களா), நம்பி நாராயணன்(தொண்டனூர்), கேசவநாராயணன்(பேளூர்) மற்றும் வீர நாராயணன்(கடக்) எனும் ஐந்து நாராயணத் தலங்களை நிர்மாணித்தார்.

பகுப்பு:இந்து சமயப் பெரியார்கள்
பகுப்பு:வைணவ அடியார்கள்
பகுப்பு:வைணவ சமயம்
ஸ்டோக் காங்ரி

**ஸ்டோக் காங்ரி** (*Stok Kangri*) வட இந்தியாவில் ஸ்டோக் பகுதியில் இருக்கும் உயரமான மலை ஆகும். இது இமயமலையின் லடாக் பகுதியில் அமைந்துள்ளது. அதிக உயரம் இருந்தபோதிலும், ஸ்டோக் காங்ரி ஒரு பிரபலமான மலையேற்ற சிகரமாகும். மேலும் உயரமான மலையேறுதலுக்கான ஆரம்ப தொழில்நுட்பமற்ற பயணமாக இது பெரும்பாலும் ஏறப்படுகிறது. இருப்பினும், ஸ்டோக் காங்க்ரியின் சிரமம் பெரும்பாலும் குறைத்து மதிப்பிடப்படுகிறது, மேலும் ஏறும் முன்னும் பின்னும் பழக வேண்டிய அவசியம் ஸ்டோக் காங்கிரியை நீடித்த சவாலாக ஆக்குகிறது.   

ஜூலை மாதத்தின் கடைசியில் ஆகஸ்டு மாதத்திலும் இதன் உச்சியில் பனி இல்லாமல் இருக்கும். இச்சிகரத்தின் உச்சியில் ஏற மிகவும் எளிதான மற்றும் பிரபலமான வழி ஸ்டோக் பள்ளத்தாக்கு வழி ஆகும். ஆகஸ்டு மாதத்தில் ஸ்டோக் கிராமத்தில் மேய்ச்சல் நிலங்களாக இருக்கும். பிக்டன்(Bicton) கல்லூரியைச் சேர்ந்த 3 பேர் கொண்ட குழு 2002 மார்ச்/ ஏப்ரல் மாதத்தில் இதன் உச்சியை அடைந்ததே குளிர்காலத்தில் சிகர உச்சியை அடைந்த அதிகாரபூர்வமான சாதனை ஆகும்.

## மேற்கோள்கள்

பகுப்பு:இமயமலைத் தொடர்
வான் (சொல்விளக்கம்)

**வான்** என்னும் தமிழில் **வானம்** எனவும் வழங்கப்படும். வான் என்னும் சொல் பெயர்ச்சொல்லாகவும் உரிச்சொல்லாகவும் இலக்கியங்களில் பயன்படுத்தப்பட்டுள்ளன. பெயர்ச்சொல்லாகப் பயன்படுத்தப்படும்போது அது **மழை**யைக் குறிக்கிறது. 

உரிச்சொல்லாகப் பயன்படுத்தப்படும்போது இது பண்பை உணர்த்தும் பெயரடையாக   வருகிறது. வான் என்னும் சொல் உணர்த்தும் பண்புப் பொருள்களை எடுத்துக்காட்டுகளூடன் இங்குக் காணலாம்.
## வான் - உரிச்சொல்

இவற்றையெல்லாம் எண்ணிப்பார்த்து வானவன், வானவர், வானுலகம் முதனான சொற்களின் பொருளை உணர்ந்துகொள வேண்டும். தே < தேன் < தேவர் என்னும் சொல்லையும் இதனோடு ஒப்பிட்டு உணர்ந்துகொள்ள வேண்டும்.

## பார்க்க
* வானம்

## அடிக்குறிப்பு

பகுப்பு:சொல்விளக்கம்
உந்தம் அழியா விதி

தனிமைப்படுத்தப்பட்ட மூடிய தொகுதி ஒன்றின் (புற விசைகளின் தலையீடோ, புறச்சூழலோடு பரிமாற்றமோ இல்லாத ஒரு தொகுதி) மொத்த உந்தம் மாறிலியாக இருக்கும். அதாவது மோதலுக்கு முன்பிருந்த மொத்த உந்தமும் பின்பிருக்கும் மொத்த உந்தமும் சமமாக இருக்கும். இது  **உந்தக் காப்பு விதி** (*law of conservation of momentum*) என அழைக்கப்படுகிறது.

எடுத்துக்காட்டாக, இரண்டு துணிக்கைகள் மோதுவதாக எடுத்துக் கொள்வோம். நியூட்டனின் மூன்றாம் விதிப் படி, இரு துணிக்கைகளுக்கும் இடையே பரிமாறப்படும் விசைகள் சமனாகவும், எதிரெதிர்த் திசைகளிலும் அமைந்திருக்கும். நியூட்டனின் இரண்டாம் விதிப்படி, , , இங்கு இலக்கங்கள் 1, 2 என்பன முதலாம், இரண்டாம் துணிக்கைகளைக் குறிக்கின்றன. எனவே

: \frac{d p_1}{d t} = - \frac{d p_2}{d t} 
அல்லது
: \frac{d}{d t} \left(p_1+ p_2\right)= 0 

மோதலுக்கு முன்னர் துணிக்கைகளின் வேகங்கள் , , மோதலின் பின்னர் அவற்றின் வேகங்கள் முறையே ,  எனின்,
:m_1 u_{1} + m_2 u_{2} = m_1 v_{1} + m_2 v_{2}.

## மேற்கோள்கள்

*A dictionary of science -ELBS

பகுப்பு:இயற்பியல் விதிகள்
ஹெமிஸ் தேசியப் பூங்கா

**ஹெமிஸ் தேசியப் பூங்கா** (Hemis National Park) ஜம்மு காஷ்மீர் மாநிலத்தின் கிழக்கு லடாக் பகுதியில் அமைந்துள்ளது. நாட்டின் மிகவும் உயரமான இடத்தில் அமைந்துள்ள பூங்கா இது ஆகும். மேலும் நாட்டின் பெரிய மற்றும் தடைசெய்யப்பட்ட இயற்கை பூங்கா ஆகும். இந்தப் பூங்காவில் பனிச்சிறுத்தை உட்பட பல்வேறு வகையான உயிரினங்கள் உள்ளன.

## வரலாறு
1981 ஆம் ஆண்டு 600 சதுர கிலோமீட்டர் அளவில் உருவாக்கப்பட்ட இந்தப் பூங்கா 1988-ல் 3350 சதுர கிலோமீட்டராகவும் பின்னர் 1990-ல் 4400 சதுர கிலோமீட்டராகவும் இருந்தது. இது தென்கிழக்கு ஆசியாவின் மிகப்பெரிய பூங்கா ஆகும். இந்தப்பூங்காவினுள் 1600 மக்கள் வசிக்கின்றனர்.

## செல்லும் வழி
*அருகிலுள்ள விமான நிலையம் லே விமான நிலையம்.
*ஹிமாச்சல பிரதேசத்திலிள்ள  கால்கா தொடர்வண்டி நிலையம் அருகில் உள்ளது.
*லே-மணாலி தேசிய நெடுஞ்சாலை வழியாகச் செல்லலாம்.
*அருகிலுள்ள நகரம் லே ஆகும் 10 கிலோமீட்டர் தொலைவில் உள்ளது.

## பராமரிப்பு
இந்தப்பூங்கா இந்திய நடுவண் அரசாலும், ஜம்மு காஸ்மீர் அரசாலும் பராமரிக்கப்படுகிறது.

## மேற்கோள்கள்

பகுப்பு:இந்திய தேசியப் பூங்காக்கள்
குளோரார்கைரைட்

**குளோரார்கைரைட்** (ஆங்கிலம்: Chlorargyrite) என்பது வெள்ளியும் குளோரினும் (சில்வர் குளோரைடு,AgCl) கலந்த கலவையின் ஒரு தாது. வெள்ளி தாது படிவங்களின் ஆக்சிசனேற்றத்தில் இரண்டாம் நிலை தாதுக்கட்டமாக வெளிப்படுவது தான் குளோரார்கைரைட். இது சமநீள-எண்முகக்கோண படிக வர்க்கத்தைச் சேர்ந்த படிகமாக திடப்படுகிறது. பொதுவாக இது பெருத்த வடிவம் முதல் நிரல் வடிவம்வரையிலும் காணப்படுகிறது, மேலும் இது நிறமற்றும் மாறுபட்ட மஞ்சள் நிறங்களிலும் கனசதுர படிகங்களாக உள்ளது. ஓளி வெளிக்காட்டுதலால் இதன் நிறம் பழுப்பு அல்லது ஊதா நிறமாகிறது.

## மேற்கோள்களும் குறிப்புகளும்
* Palache, C., H. Berman, and C. Frondel (1951) Dana’s system of mineralogy, (7th edition), v. II, pp.11–15 
*Webmineral data
*Mindat with location data
*Mineral Data Publishing PDF

பகுப்பு:கனிமங்கள்
பகுப்பு:கனசதுரக் கனிமங்கள்
பகுப்பு:ஆலைடு கனிமங்கள்